Solidàries/ El rey de los dados - Coordinadora d'ONG Solidàries\nEl Rei dels Daus és un joc tipus push your luck en el qual haureu de llançar daus, decidir amb quals quedar-vos i si continuar arriscant-vos amb més tirades per a aconseguir millors cartes.\nPer jugar cal atreure a nous habitants al teu regne complint, amb tres tirades de daus, les diferents condicions que s'indiquen en les cartes. Les cartes especials et proporcionaran avantatges, però hauràs d'anar amb compte amb els bojos del poble i els dracs. Qui aconsegueixi els millors habitants al final, serà el guanyador o guanyadora de la partida i farà prosperar el seu regne!\n1 llibret d'instruccions (castellà i alemany)\nEstratègia i atzar a saber combinar, no només marcant els objectius que es volen assolir, sinó també, acceptant els cops de sort i les males passades que els daus poden desencadenar durant la partida. Un joc matemàtic que serveix per al treball de la percepció visual, la presa de decisions.\nSovint, a la mainada més xica els costa d’acceptar la “mala jugada” que provoquen els daus, ja que poden quedar-se sense sumar punts durant diferents rondes. En aquests casos, podem ampliar el nombre de tirades a 4 (enlloc de les 3 del reglament) per afegir més oportunitats d’escollir. Un joc per a totes les edats, en el que només és imprescindible, saber sumar i ganes de jugar!


MÉS proposa declarar il·legítim part del deute de l’Ajuntament de Palma - MÉS per Mallorca\nMÉS proposa declarar il·legítim part del deute de l’Ajuntament de Palma\nAntoni Verger afirma que els interessos generats al 6,5% pels bancs a través del Pla de Pagament a Proveïdors 2012 “és pervers, abusiu i il·legítim” perquè les entitats financeres han obtingut aquets doblers públics a l’1%.\nLa coalició ecosobiranista MÉS per Palma ha registrat avui una proposició perquè sigui debatuda en el ple de l’Ajuntament de Palma que se celebrarà el 25 de juliol, amb l’objectiu que totes les forces polítiques declarin il·legítim el deute contret amb les entitats financeres intermediàries en el Pla de Pagament a Proveïdors 2012 del Ministeri d’Economia i Hisenda, i com a conseqüència de l’aplicació d’un interès abusiu del 6,5%.\n“Aquest mecanisme del deute és totalment pervers i abusiu i il·legítim i es va tramitar d’esquenes a l’opinió pública”. Antoni Verger, portaveu de MÉS per Palma, alerta que, en el cas de Palma, aquest deute il·legítim generat a través de l’aplicació d’uns interessos bancaris abusius s’ha d’aplicar als 101 milions d’euros pels quals l’Ajuntament va demanar un préstec per a pagar proveïdors.\n“La perversió del Pla de Pagament a Proveïdors posa en evidència la gran estafa que és aquesta crisi econòmica que vol fer pagar als ciutadans el preu més elevant ja que són qui de retruc es veuen empobrits i minvats en els serveis públics, mentre l’Estat permet l’enriquiment permanent de la banca privada”. Verger recorda que una proposició en el mateix sentit ja ha prosperat a Badalona.\nAntoni Verger denuncia que l’Ajuntament de Palma, per culpa d’acollir-se al Pla de Pagament a Proveïdors del 2012 ha contret un deute amb les següents entitats: Caixabanc, Bankia, Banc Sabadell, CAM, Banco Santander, Banesto, Banco Popular, Bankinter, BMN (Sa Nostra), Cajamar i BBVA.\nEl portaveu dels ecosobiranistes a Cort posa en evidència que el suposat pla de pagament ha provocat que les administracions s’hagin endeutat encara més i de forma perversa provocant conseqüències encara més greus que l’austericidi promogut pel bipartidisme espanyol. D’una banda, s’agreuja l’empobriment general de la ciutadania, l’empitjorament dels serveis públics d’educació, sanitat, ocupació, habitatge, mobilitat, etcètera. I d’una altra banda, es constata que el govern del PP a l’Estat espanyol té com a objectiu afavorir la banca privada donant-li doblers públics i facilitant el seu enriquiment.\nPer això, MÉS per Palma insta a l’equip de govern de Cort a calcular la xifra exacta d’aquest interessos generats de forma il·legítim i a iniciar les accions legals necessàries davant la justícia espanyola, europea i internacional per tal d’aconseguir la nul·litat d’aquest deute il·legítim. Verger insisteix en què si s’aconsegueix declarar il·legítim part d’aquest deute això suposarà donar la primera passa per deixar de destinar tants de doblers públics als bancs per poder destinar-los a polítiques socials tan necessàries en aquests temps de crisi econòmica.\nA continuació us adjuntam la proposició relativa a aquesta qüestió.\nProposició a Cort relativa al Deute Il·legítim (PDF – 175.9 kB)


Nadal | Escola Marquès de la Pobla\nA 3r HEM CELEBRAT AIXÍ LES FESTES!!!\nAbans d’acabar el 1r trimestre vam organitzar un taller de torrons de xocolata on alumnes, mestres, pares, mares, avis, àvies, tiets o tietes ens van venir a ajudar. Vam passar una bona estona tots junts al menjador de l’escola on vam anar remenant i cuinant… Llegeix més»\nCelebracions, Cicle Mitjà, Històric, Nadal 0\nFELICITEM EL NADAL TOT CANTANT!\nUs desitgem unes bones festes amb les nadales que tots els nens i nenes han preparat i us han cantat aquesta tarda, com ja és tradició de l’escola.\nAquí teniu les imatges!\nBONES FESTES I UN BON ANY NOU 2020!!!\nL’EQUIP DOCENT DE L’ESCOLA MARQUÈS DE LA POBLA\nAquest dimecres abans de Nadal, els Patges Reials han visitat als més petits de l’escola!\nEns han donat les cartes per escriure als Reis i caramels, els hem fet els nostres regals i cantat una nadala!\nBon viatge, patges!\nHistòric, Infantil, Nadal 0\nSORTEIG PANERA PRO-COLÒNIES\nCom cada curs en aquestes dates, els Pares i Mares Dinamitzadores de l’AMPA de l’escola Marquès de la Pobla, organitzen el sorteig d’una panera per ajudar a abaratir el cost de les colònies que, a finals de cada cicle, gaudeix l’alumnat de l’escola.\nCol·laborem-hi participant en… Llegeix més»\nHistòric, Nadal 0\nAmb les postals de Nadal guanyadores de Cicle Inicial (Oriol Pascual), Cicle Mitjà (Arnau Bosch ), i cicle Superior (Jiayi Liu ), us volem desitjar unes bones festes i un millor any 2018.\nCelebracions, Històric, Nadal 0\nAmb aquestes cançons hem felicitat les festes a les nostres famílies.\nUna nova trobada emotiva família-escola.\nTot i el fred d’aquest desembre congelat, hem notat el vostre escalf.\nGràcies a tots i molt bones festes.\nPer a veure les fotos cliqueu l’enllaç https://photos.app.goo.gl/kj167gcWmBCCERYR2\nHistòric, Música, Nadal 0\nSeguim mantenint la tradició de Sant Nicolau i Santa Llúcia !!!\nCom cada any, des de l’escola, us volem desitjar unes bones festes i un millor any 2017 amb les postals guanyadores del nostre concurs.\nBon Nadal i millor any 2016 a tothom!!!\nAmb les postals de cada cicle triades durant el concurs de nadal, tota la comunitat educativa del Marquès de la Pobla us enviem els nostres millors desitjos per a les festes i sobretot per al nou any que començarem.\nEmocionats amb la música i el nostre entorn\nJeroglífics musicals III\nAccés als blogs de nivell\nJeroglífics musicals II\nLand Art 6è\nDia universal dels infants\n1rA 1rB 2nA 2nB 3rA 3rB 4tA 4tB 4tC 5èA 5èB 6èA 6èB Activitats Carnestoltes Castanyada Cicle Mitjà Cinquè Covid-19 English Informació L'Escola Menjador Música Nadal P3 P3-A P3-B P4 P4-A P4-B P4-C P5 P5-A P5-B Patis Primer Projectes Quart Sant Jordi Segon Setmana Cultural Sisè Sortides Tercer


La Giulietta rejoveneix la seva cara - canaldemotor.cat\nPosted by Ferran Vital on febrer 9, 2016 La Giulietta rejoveneix la seva cara2016-02-09T18:30:57+00:00 under Notícies No Comment\nAlfa Romeo segueix immers en el procés de presentació internacional de tots els models de la Giulia, la nova berlina de la marca que vol competir amb els BMW Sèrie 3, els Jaguar XF, els Audi A4 i els Mercedes Classe C pel tro de les berlines Premium esportives europees.\nMentrestant, la marca llombarda segueix apurant la vida comercial de la Giulietta, l’únic compacte de la marca i que fins al moment no ha gaudit de la confiança majoritària del públic europeu. Conscients d’aquesta realitat, Alfa Romeo prepara una nova generació de compacte de cara a 2018-2020, on el seu successor o successora gaudirà d’una plataforma de motor longitudinal i propulsió, convertint-se en el que haurà de ser el model més esportiu (o amb pretensió esportiva) del segment C, sobretot ara que BMW ha anunciat que la propera generació de la Sèrie 1 disposarà d’una plataforma de tracció davantera.\nEscassa renovació estètica\nPerò encara falta molt per veure el futur compacte d’Alfa Romeo, i mentrestant la marca italiana vol rendibilitzar al màxim la vida comercial de la Giulietta, que de moment és el buc insígnia de les vendes de la marca a Europa, fins l’arribada de la Giulia.\nConscients d’aquesta necessitat, Alfa Romeo presentarà un nou frontal per la Giulietta el proper 24 de febrer, que alterarà lleugerament el disseny actual, vigent des de 2010. El nou frontal disposarà d’una calandra central més gran, i substituirà les barres actuals (vigents des de l’època del 147) per un de nou estil rusc d’abella, com el que disposa la seva germana gran, la Giulia. Les entrades d’aire inferiors i els espòliers també es renovaran, cercant una imatge més agressiva o esportiva.\nPer contra, Alfa Romeo no retocarà la part posterior del vehicle, un dels encerts estètics més importants de la marca italiana als darrers anys. Amb aquestes petites actualitzacions, FCA espera poder revifar les vendes d’un compacte que ha rendit per sota de les expectatives de propis i estranys.\nDespareix la Giulietta QV?\nUn altre dels rumors que la marca hauria de dissipar és la possible desaparició de la Giulietta Quadrifoglio Verde, i el seu canvi de denominació vers Giulietta Veloce o Speciale. L’actual Giulietta Quadrifoglio Verde eroga 240 cavalls d’un motor benzina 1.7 (el mateix motor que equipa el celebrat i exitós 4c).\nAmb la nova Giulia Quadrifoglio Verde i el seu motor V6 de 510 cavalls d’origen Ferrari, la potència de la Giulietta actual sembla poc adequada, i per això es planteja la reconversió del seu nom comercial, per no confondre a possibles compradors de la berlina esportiva i respectar la nomenclatura de la històrica marca italiana.\ntags: Alfa RomeoFCAFiatGiuliettaQuadrifoglio Verde\n« Ford presentarà el “restyling” del Kuga a Barcelona\nSeat Ateca, el nou SUV dels de Martorell »


Els pactes en la vida política són bons i desitjables - Regió7 :: El Diari de la Catalunya Central\nEls pactes en la vida política són bons i desitjables\njosep miquel bausset 12.10.2020 | 22:17\nEls pactes en la vida política són bons i desitjables Regió7\nAquesta frase resumeix la carta setmanal que el bisbe de Sant Feliu de Llobregat va escriure al Full Diocesà d'aquesta diòcesi, el 5 de gener de 2020.\nAgustí Cortés, primer bisbe de la diòcesi de Sant Feliu de Llobregat, és un home senzill, proper i prudent, estimat pels preveres, laics i religiosos d'aquest bisbat.\nEn ple debat d'investidura, el bisbe Agustí destacava la importància i conveniència dels acords, com els que ara necessiten fer els governs de Catalunya i de l'Estat espanyol.\nEl bisbe Agustí afirmava que al nostre món «el més normal és que es facin pactes» i deia que «entre els humans gaudim de múltiples pactes (comerç, economia, política, contractes, convivència, relacions personals), de manera que, si no existissin, no podríem subsistir».\nLluny de postures catastrofistes, el bisbe Agustí defensava la utilitat i la importància dels acords: «Sens dubte, el pacte en si mateix és un avanç en la nostra convivència, és un autèntic motor de progrés». I és que, com reconeixia el bisbe Agustí Cortés, «la política té l'encàrrec de gestionar els conflictes en l'àmbit de l'exercici del poder social». Per això afirmava que «els pactes en la vida política són bons i desitjables, si la finalitat és realment bona». El bisbe Agustí afirmava que «en principi, donem per descomptat que» els polítics «són sincers quan afirmen que no busquen una altra cosa sinó el bé comú». El bisbe de Sant Feliu, que defensava la conveniència dels acords, continuava així: «Si els pactes són veritablement un bé per a la societat, benvinguts siguin». Per això creia que «sempre serà millor la tranquil·litat d'un pacte, que la crisi de l'enfrontament continu».\nLa reflexió assenyada del bisbe de Sant Feliu era una invitació a l'acord i una aposta pel diàleg, elements que farien possible una entesa entre els governs de Catalunya i de l'Estat.\nTambé el bisbe de Solsona, el setembre de 2017, ens recordava l'aposta del papa Francesc pel diàleg, així com la nota dels bisbes catalans, que demanaven que els governs fessin «gestos valents i generosos en favor del diàleg i la concòrdia».\nPer altra part, l'octubre de 2017, els abats, abadesses, priors i priores dels monestirs de Catalunya invitaven els polítics a cercar «solucions» i a no deixar «enquistar un problema que, per la força o amb posicions maximalistes sols, s'agreuja».\nPer això, per tal de trobar una solució al conflicte que viu Catalunya necessitem acords, com demanen els bisbes Agustí i Xavier.\nA més, per afavorir la reconciliació i el diàleg, seria bo l'indult als líders independentistes com a signe dels temps que vivim, com recentment ens recordava el P. Bernabé Dalmau, monjo de Mont-serrat.


La Generalitat comença a recaptar avui l'impost sobre pisos buits - Social.cat\nAquest dimarts 1 de març entra en vigor el reglament que desenvolupa la llei de l'impost sobre els habitatges buits, aprovada el juliol de l'any passat. La Generalitat, doncs, comença a recaptar un tribut sobre els habitatges buits. L'objectiu és reduir el nombre de pisos desocupats i augmentar-ne la disposició per a lloguer social.\nAquest impost l'hauran de pagar les entitats financeres i els grans tenidors de pisos que portin desocupats de manera permanent més de dos anys, sense causa justificada. La quantitat a abonar es calcula en funció dels metres quadrats de superfície útil de l'habitatge. El tipus de gravamen serà de 10 euros el metre quadrat per a superfícies d'entre 0 i 5.000 metres quadrats; de 15 euros el metre quadrat per a superfícies d'entre 5.000 i 20.000 ; de 20 euros, entre 20.000 i 40.000, i de 30 euros a partir de 40.000 metres quadrats.\nEn queden exemptes les entitats del tercer sector de la Xarxa d'habitatges d'inserció i les entitats inscrites al registre d'entitats i establiments de serveis socials. Tampoc s'aplicarà a habitatges protegits de qualificació oficial vigent, habitatges situats en zones d'escassa demanda acreditada, als posats a disposició de programes socials d'habitatge o als apartaments turístics.\nActualment al registre d'habitatges buits hi figuren 47.000 habitatges d'entitats financeres i grans tenidors. D'aquests, 27.370 pisos, el 58%, estan en un dels 72 municipis afectats per l'impost, si bé no tots porten 2 anys buits o bé estan en procés de rehabilitació i per tant encara no estan subjectes al tribut.\nRecaptació de fins a 8 milions d'euros anuals\nL'impost s'aplicarà, de moment, a 8.300 pisos buits ubbicats en municipis catalans on hi ha necessitat d'habitatge social. El govern català preveu recaptar entre 800 i 1.600 euros per pis i any, fet que s'estima que aporti uns ingressos anuals d'uns 8 milions d'euros que es destinaran a comprar entorn a 150 pisos per a lloguer social.\nimpost pisos buits


Altos de Luzón 2017. Comprar vi de D.O. Jumilla.\nInici > Vi>Vi negre>Luzón>Altos de Luzón\nCaracterístiques de Altos de Luzón\nAltos de Luzón és un vi negre de la D.O. Jumilla elaborat pel celler Luzón amb la varietat Monastrell.\nEl raïm de la qual neix Altos de Luzón procedeix de vinyes pròpies situades a una altitud d'uns 650 metres. La verema dels grans es realitza de forma manual, tractant el fruit amb la màxima cura.\nDesprés de ser transportat fins al celler, el raïm d'Altos de Luzón passa per una taula de selecció en la qual tan sols es trien els grans que es troben en un estat òptim. Es procedeix posteriorment a una fase d'encubat abans de la vinificació.\nPosteriorment, el raïm d'Altos de Luzón fermenta i, depenent de la varietat, macera amb les seves pells durant una mica més de dues setmanes a temperatura constant de 28º.\nEn última instància i abans de ser embotellat, Altos de Luzón reposa en bótes de roure francès i americà durant un any.\nLuzón és un celler que va néixer l'any 2000, encara que els seus orígens es remunten fins al 1916, quan diversos viticultors i elaboradors van decidir unir les seves forces.\nSalmó fumat, Xai a la graella, Carns vermelles a la graella, Arrossos de carn, Formatges curats\nNota de tast Altos de Luzón\nTast a la vista Color granat de reflexos porpra. Tast al nas Notes especiades i de fruita madura. Records de cacau, pruna i vainilla. Es nota el pas per bóta. Tast a la boca Llaminer i mineral, d'atractius tanins madurs. Mostra una molt bona acidesa i un gran equilibri.


L’epidèmia de grip de 1918 als mitjans de la Confederació – Centre d'estudis Ramona Berni [CERB]\nPerò la veritat és que l’epidèmia va arribar a una Espanya que amb prou feines sobrevivia a la misèria. La premsa de l’època destaca els encerts de les autoritats, com per exemple, l’organització de brigades de neteja o el tancament de les escoles. Però sent realistes, la majoria de la infància a penes trepitjava una escola, havent d’anar a treballar des d’edats molt curtes. Les organitzacions obreres no van poder preocupar-se de la malaltia i la solien atribuir a les pèssimes condicions higièniques en les quals vivia la classe obrera. D’aquesta forma els sindicats catalans afectes a la CNT van celebrar el Congrés de Sants, en l’estiu de 1918 (quan la primera onada de l’epidèmia havia remès), els miners asturians el seu al setembre i la UGT va celebrar el seu congrés nacional a Madrid a l’octubre de 1918 (en ple rebrot de la malaltia).\nPerò també cal tenir en compte que es dóna en un període d’altíssima conflictivitat política i social, com és el final de la guerra europea. La pandèmia es va cobrar milions de vides a Europa sent el marc en el qual es van donar les revolucions de 1918-19. No és gens agosarat considerar que la grip va ser un factor més de l’esclat vaguista de 1919 a Catalunya, que s’obriria amb la famosa vaga de la Canadenca al febrer d’aquell any.\nA més es constata el col·lapse dels hospitals i les pompes fúnebres. En aquest cas va haver-hi una vaga a Barcelona produïda per l’acomiadament de 21 treballadors per protestar davant les duríssimes condicions que van haver d’afrontar. El Sindicat de la Fusta va fer seva la protesta i va convocar una vaga del sector a l’octubre de 1918, que va guanyar en pocs dies. També els ebenistes de València van fer el mateix. En el cas barceloní es constata la pèrdua – per grip – de Josep Escofet (15 d’Octubre), un dels principals militants del Sindicat de la Fusta. Altres rams també van fer vaga (calderers en coure, tramvies, Casa Girona, fabricants de carros – tots de Barcelona, vidre de Gijón, miners asturians, camp andalús, empreses de Terrassa, Mataró, Sabadell, Sitges, etc.), en aquells temps sense confinaments. Fins i tot va estar rondant per Barcelona una vaga de lloguers impulsada per la Unió d’Inquilins (amb local social al carrer Sant Pau, 83 – seu del sindicat de fideuers) davant l’encariment dels pisos i habitacions. Les reivindicacions eren similars: a més dels preus les queixes eren per pisos sense excusats ni aigua corrent.\nQuan van fer públiques aquestes peticions als propietaris, aquests les van rebre amb riallades mentre l’Ajuntament s’encongia d’espatlles. Les propostes de les organitzacions obreres eren totalment lògiques. No discutien la necessitat d’anar a treballar. Estan en una època a la qual qui “no treballa no cobra”. Es demanava treballar menys hores per a tenir més forces per a afrontar l’epidèmia, ja que es pensava, amb raó, que la falta de forces afeblia els cossos i els feia blancs fàcils de la malaltia. També es demanava que s’instal·lessin lavabos als tallers per a rentar-se les mans. Una altra petició era instal·lar cuines en les empreses per a poder menjar calent. Era normal menjar aliments freds asseguts al terra. A més s’incidia a millorar la ventilació dels centres de treball, que solien estar carregadíssims de pols en suspensió, micro-teixits o fums.\nPosted on Mai 5, 2021 Mai 27, 2021 by ramonaberni\tThis entry was tagged CNT, Confederació, Memòria Històrica. Bookmark the permalink.\nFelip Díez Sada i La Llar de l´Infant →


L'A assumeix que el pacte amb el PS podria no fer-se a totes les parròquies\nL’A té assumit que el pacte amb el PS podria no ser possible a totes les parròquies per les reticències d’alguns òrgans locals del partit a aliar-se amb els socialdemòcrates. La consellera general Judith Pallarés va reconèixer ahir que serà cada comitè parroquial qui decideixi si es presenta a les eleccions amb el PS o no i va admetre que “podria ser” que hi hagués posicions diferents en diverses parròquies. Amb tot, va avançar que finalment serà la militància qui avalarà el full de ruta, de manera que hi haurà dos processos. “Cada comitè està fent les seves avaluacions, però\nAixí com quedem? va dir..Així en que quedem? Jo vull veure un altre govern! Pere López, de cap, Gallardo de presidència, Gili a educació i cultura, Pallarés ministra d'exteriors, Goya a obres, Amadeu Rossell a economia i Valentí Martí a interior\nOstia!!! Quin govern !!! Anem de mal en pitjor... mare meva\n#1 Així com quedem?\nAixí en que quedem? Jo vull veure un altre govern! Pere López, de cap, Gallardo de presidència, Gili a educació i cultura, Pallarés ministra d'exteriors, Goya a obres, Amadeu Rossell a economia i Valentí Martí a interior


LES DARRERES NEVADES ASSEGUREN UN BON FINAL DE TEMPORADA A LES ESTACIONS DEL PIRINEU DE LLEIDA\nLes estacions d’esquí del Pirineu de Lleida afronten la recta final de la campanya, que es clourà per Setmana Santa, acumulant uns bons gruixos de neu de qualitat i amb la previsió de tancar una de les millors temporades de la darrera dècada. D’altra banda, la Val d’Aran decidirà el 8 i 9 d’abril els títols de la Copa del Món d’Esquí de Muntanya.\nLA TEMPORADA DE TURISME ACTIU I ESPORTS D’AVENTURA A LLEIDA ES PRESENTA EL 5 D’ABRIL A LLAVORSÍ\nLa Diputació de Lleida presentarà oficialment la nova campanya de turisme actiu i esports d’aventura 2017 a la demarcació de Lleida el pròxim 5 d’abril a Llavorsí. La temporada de ràfting es va iniciar el 15 de març i es perllongarà fins al 15 d’octubre, després que s’hagin enllestit els treballs de neteja de la Noguera Pallaresa i hagi entrat en vigor el conveni amb Endesa.\nLA CAMPANYA DELS PRESSEGUERS EN FLOR MÉS INTERNACIONAL I AMB ÈXIT DE VISITANTS\nMés de 5.500 visitants han participat en la campanya de la Flor’17, tot gaudint de les rutes i les visites organitzades que els han permès fer passejades pels camps de presseguers d’Aitona i descobrir els racons i el patrimoni cultural i arquitectònic d’aquesta població del Segrià. Cal destacar la important presència de turistes estrangers, com alguns procedents del Japó i el Canadà.\nPESCA I TURISME ALS RIUS DE LLEIDA\nLes comarques de Lleida disposen d’una àmplia oferta de rius i embassaments per practicar la pesca i cada any atreuen milers d’aficionats de tot Catalunya i la resta de l’Estat, com també molts pescadors francesos, que practiquen aquest esport i, alhora, fan turisme.\nSANT CLIMENT DE TAÜLL, LA CATEDRAL DE LA SEU I ELS VILARS D’ARBECA, ENTRE ELS MONUMENTS FAVORITS DELS CATALANS\nEls tres conjunts figuren entre els 20 monuments més valorats de la segona edició del concurs organitzat per les revistes Descobrir i Sapiens amb el suport de Catalunya Ràdio, el guanyador del qual es farà públic el 9 de maig\nARAN PARK ENCETA L’1 D’ABRIL LA CINQUENA TEMPORADA\nL’Aran Park, el parc de fauna de la Val d’Aran, situat al municipi de Bossòst, inaugurarà la seva cinquena temporada l’1 d’abril, molt abans de Setmana Santa (del 10 al 17 d’abril), davant la demanda dels turistes francesos, atès que al país veí les vacances escolars de Pasqua a la zona més propera (Languedoc-Roussillon-Midi-Pyrénées) tindran lloc de l’1 al 18 d’abril.\nEL TEATRE RELIGIÓS I LA MÚSICA CLÀSSICA CATALANA SE CITEN A CERVERA\nLa capital de la Segarra viu la seva primavera més cultural amb la representació de la Passió medieval durant els mesos de març i abril i el Festival de Pasqua, que tindrà lloc del 6 al 16 d’abril a diversos espais de la ciutat\nL’Espai Natura Muntanya d’Alinyà, espai de més de 5.000 hectàrees situat a Fígols i Alinyà (l’Alt Urgell) que gestiona la Fundació Catalunya-La Pedrera, ofereix aquesta temporada una nova oferta d’activitats ecoturístiques, que se sumen a les ja tradicionals observacions de voltors i activitats d’alimentació d’aquesta espècie. Amb aquesta nova programació es pretén que aquest espai i la comarca de l’Alt Urgell es converteixin en el referent ecoturístic del Pirineu català.\nFESTES TRADICIONALS, FIRES I COMPETICIONS ESPORTIVES A LES COMARQUES DE LLEIDA\nLes Terres de Lleida acullen a l’abril diferents manifestacions firals, festes tradicionals i activitats esportives i culturals. A més, destaquen els actes organitzats al voltant de la Setmana Santa –processons, viacrucis i cantades de caramelles– i la Passió de Cervera.


Activitats fora l’aula: interès real per aprendre? - Bloc Innovació i Aprenentatge\nActivitats fora l’aula: interès real per aprendre?\nSQAI | 04/03/2015 | Actualitat, Metodologia | No hay comentarios\nEl passat 25 de febrer va tenir lloc una nova sessió del Cinefòrum (iniciativa impulsada pel professor en Mitjans Audiovisuals i CAFE, Àlex del Olmo).\nEnguany la temàtica són els objectius del mil·leni i en concret el que justificava la pel·lícula era disminuir la desigualtat entre homes i dones.\nQuan a l’inici del curs, l’Àlex va demanar propostes de pel·lícules vaig pensar en ADAM’S RIB com exemple de la lluita de sexes (home-dona) i de les relacions d’estatus no igualitari entre homes i dones en determinats entorns soci-culturals.\nVaig pensar que podria ser una activitat d’interès per als i les alumnes de l’assignatura optativa d’Habilitats Directives i lideratge. L’objectiu? Debatre presencialment sobre el lideratge femení versus lideratge masculí, dels estils de conducció i de gestió dels homes versus els de les dones…\nEn finalitzar la pel·lícula, en companyia de Montserrat Ortiz (experta en desigualtat per raons de gènere de la Fundació Vicente Ferrer) es va obrir debat en el qual van participar tant alumnes de l’ESCSE com de Mitjans Audiovisuals (per als qui el visionat de la pel·lícula perseguia d’altres objectius de treball).\nDemanant feedback de l’activitat, les opinions recollides van ser:\nHe vingut perquè l’activitat puntuava a l’avaluació continuada.\nAl principi, no entenia què tenia a veure el contingut de la pel·lícula amb l’assignatura… al final, i en el debat, ho he vist més clar.\nVeure la pel·lícula i escoltar el debat no m’ha aportat res que no sabés.\nLa pel·lícula projectada és del 1949. Blanc i Negre. Sense efectes especials. Sense grans girs en la trama. Ell advocat de l’Estat, ella reconeguda advocada. Ell treballador depenent. Ella professional per compte propi. Ell: la norma és la norma. Ella: poden haver excepcions a la norma. Ell: el procediment és el procediment. Ella: innovem en els procediments!\nPerò… aix! La pel·lícula acaba mostrant que no sempre té perquè ser així! Que els papers es poden intercanviar segons les circumstàncies.\nMalgrat això, el debat va caure en els típics i tòpics.\nA l’activitat van assistir 31 alumnes de l’assignatura d’Habilitats Directives (més del 80% dels matriculats). Aquesta assistència no hagués estat tan significativa si no hagués hagut la recompensa en forma de puntuació a la part d’avaluació continuada.\nEm pregunto si el fet que el debat acabés recollint típics i tòpics va ser conseqüència de que la motivació principal d’assistir fos aconseguir punts, més enllà de veure què més es podia aprendre.\nM’agradaria trobar la fórmula màgica per traslladar l’oportunitat d’aprendre en cada experiència. La conveniència, després d’haver invertit temps en alguna cosa, de tangibilitzar un benefici.\nUna pena pensar que quelcom que he fet no m’ha aportat res… Equival a assumir que JA HO SE TOT i no cal que em qüestioni ni plantegi si podria SABER diferent.\nFa temps que m’he proposat traslladar a aquells/aquelles que em volen escoltar que el temps està per viure’l en present, donant-li valor així com, mirar d’evitar donar per suposat que el que sabem és ABSOLUT sense possibilitat de canvi o anàlisi des d’una altra perspectiva.\nUna manera de fer-ho és mantenir una actitud de “vaig a veure què en trec de tot això, vaig a veure què puc qüestionar-me que pensi que sàpiga del cert”.\nAccepto (per no dir, necessito) idees i propostes innovadores de com aconseguir-ho.\nLa celebració de la Pick Up Idees 5


Nova sala d'estimulació sensorial al Centre d'Atenció a l'Autisme de Pas a Pas | Nova Ràdio Lloret\nLa nova sala sensorial (Pas a Pas)\nNova sala d’estimulació sensorial al Centre d’Atenció a l’Autisme de Pas a Pas\nS’estima que entre el 60 i el 90% de les persones amb TEA tenen algun grau d’alteració del processament sensorial.\nEl Centre d’Atenció a l’Autisme que gestiona Pas a Pas ha inaugurat una nova sala d’estimulació sensorial. Tal com el nom indica, aquest espai es dedicarà, específicament, a les teràpies relacionades amb els trastorns del processament sensorial.\nS’estima que entre el 60 i el 90% de les persones amb TEA tenen algun grau d’alteració del processament sensorial. La presidenta de Pas a Pas, Eva Palau, explica que hi ha dos modalitats d’alteració del processament sensorial: la hipersensibilitat, que és que tota la informació que reben els sentits està amplificada, i la hiposensibilitat, que és per sota del que seria habitual.\nEn els dos casos, l’alteració provoca problemes en el dia a dia de les persones que la pateixen.\n“El fet de no poder integrar la informació sensorial com ho podem fer la resta agreuja tot el dia a dia d’aquestes persones perquè els genera molt mal estar”\nLa nova sala s’ha posat posar en marxa gràcies a una subvenció específica atorgada per la Fundació laCaixa i comptarà amb diversos elements visuals, tàctils i auditius que contribuiran a donar un servei complementari a les teràpies que ja porten a terme actualment les professionals del centre.\nDe moment s’utilitza de manera puntual, però la intenció és comptar, d’aquí poc, amb una terapeuta especialitzada en aquest tipus de teràpia.\nAlteració del processament sensorial\nCentre atenció autisme\nArticle anteriorEsteve Xapellí exposa la seva maqueta de l’Esteve Carles a Educació\nArticle següentBon Dia Bona Hora – 22 Març 2021


Convivències espacials - Jornades #Sucret\nInici » Agenda d'activitats » Convivències espacials - Jornades #Sucret\nDel 11/05/2018 - 19:00 h al 12/05/2018 - 13:30 h\nLes jornades de suport a la creació #Sucret són un conjunt de propostes concentrades en un cap de setmana, dirigides a totes aquelles persones que tenen un clar interès en la pràctica artística. L’objectiu de les jornades és oferir recursos per facilitar la pràctica artística des d’aspectes més pràctics a conceptuals o teòrics.\nEnguany la proposta és la immersió en la nit. La nit és un temps obert a possibilitats, un espai al que se li desdibuixen els contorns per deixar pas a altres indrets de la topografia imaginària, de límits més imprecissos i habitables des d'un cos en un estat diferent de percepció.\nAquestes jornades nocturnes proposen fer nit al centre d'art per investigar i invocar col·lectivament les potencialitats socials, afectives i estètiques de la nit. Accions, recorreguts, dibuix, atmosferes i relats amb els que eleborarem definicions dels processos artístics per entendre què podem aprendre d'una celebració a la creació.\nComptarem amb la col·laboració de persones convidades que dinamitzaran les jornades donades la seva experiència o els seus coneixements en l'àmbit de les arts visuals: Teresa Rubio, comissària i responsable de mediació del Centre d'Art Tecla Sala i Rafa Castañer, artista i educador.\nCal inscripció prèvia: unzip@elprat.cat/ Preu: 8€ (inclou l'activitat, l'allotjament a Mucha Masía, el sopar i l'esmorzar) - Places limitades. *Algunes activitats seran obertes a públic general fins a completar aforament; estigueu pendents del programa a través de la nostra web i xarxes socials.


propostes lectura: l'amor\nLLEGIM EL TEXT DES DE L'AMOR\nAi, l'amor! En podríem dir tantes coses! Hi ha una definició molt il·lustrativa d'un expert medieval en el tema, anomenat Andreu el Capellà, que va escriure a finals del segle XII. Deia que "l'amor és una passió que comença amb la contemplació de la bellesa de l'altre sexe".\nTenim, doncs, la bellesa. I la mirada de l'enamorat com a primer pas per introduir-se en el camí de l'amor. Però l'amor és una passió, i això vol dir també patiment. L'amor comportarà, per tant, un grau elevat de sofriment i serà viscut i descrit com una malaltia. Justament, tot això és el que li va passar a Tirant (i a tants d'altres!).\nPodríem parlar de com era l'amor per als trobadors i les trobairitz, poetes dels segles XII i XIII que entenien l'amor com el lliurament (sobretot espiritual) i l'obediència a la persona estimada, que era objecte de tots els elogis en els versos que escrivien. Aquest era l'amor a què es lliuraven les dames i els cavallers, tant els de la realitat com els de la ficció.\nAl Tirant lo Blanc trobarem alguna cosa de tot això. Al capítol 127 de la novel·la, Estefania (una donzella de la princesa Carmesina), declara que hi ha tres tipus d'amor:\n1. L'amor virtuós. Que s'esdevé quan un senyor "molt favorit e cavaller molt virtuós" estima una donzella, per la qual fa danses, justes i batalles. És el tipus d'amor que s'acosta més al dels trobadors.\n2. L'amor profitós. Que es dóna quan un gentilhome "o cavaller d'antic llinatge e molt virtuós" estima una donzella per treure'n algun tipus de profit (social o econòmic). Aquest tipus d'amor és per a Estefania rebutjable.\n3. L'amor viciós. La donzella (fixeu-vos que aquí és ella qui pren la iniciativa) estima el gentilhome o el cavaller "per son delit". L'objectiu és aplegar-se "al llit encortinat amb los llançols ben perfumats" per obtenir tot el plaer que es pugui... Aquest és el tipus d'amor que més li agrada a Estefania.\nNosaltres ens mirarem la novel·la des d'aquesta perspectiva. Si abans de començar voleu informació bibliogràfica, cliqueu aquí i en trobareu. I si no, deixeu-ho córrer, que sempre hi ha temps...\nRetorn a "Propostes de lectura"


L’Arts i Oficis més solidari amb una exposició benèfica sobre la pandèmia | Valencia Extra\nA la mostra podem observar i admirar alguns dels treballs realitzats per l’alumnat a casa, durant el període de confinament per la pandèmia, i amb inspiració en eixos durs moments. “Açò va sorgir per la necessitat que tenien les alumnes de seguir creant obres en casa i estem molt orgullosos de que les hagen cedit per esta bona causa”, expressa la professora Marta Tàrrega.\nEl centre va decidir posar a la venda les obres i donar tota la recaptació a Càritas, qui destinarà els diners als qui pitjor ho están passant a conseqüència de la Covid-19, segons l’organització benèfica. “Les obres d’art són fruit d’eixe temps de pandèmia, i és bonic que els diners vagen per a la gent que està patint els problemes d’esta pandèmia”, expresa Francisco Furió, retor i portaveu de Càritas. “A causa de la situació s’ha multiplicat moltíssim l’assistència, en este moment estem ajudant a més de 500 persones al mes en Càritas”, afegix.\nAldaia amb la celebració de l'orgull LGTBI i la diversitat familiar


Tirant Lo Blanc de Martorell, Joanot 978-84-7660-058-0\nHumor, ironia, erotisme, acció. Tot açò i molt més és el Tirant lo Blanc, una novel·la cavalleresca on els personatges, fets a la mesura de l'home, mengen i dormen, lluiten i són... Más información\nBoix Àlvarez, Manuel\nHumor, ironia, erotisme, acció. Tot açò i molt més és el Tirant lo Blanc, una novel·la cavalleresca on els personatges, fets a la mesura de l'home, mengen i dormen, lluiten i són ferits. Aquesta novel·la, qualificada per Vargas Llosa com a «novel·la total», és una obra de ficció creada a partir dels elements reals que configuraren la vida i els costums de la noblesa valenciana del segle xv. El Tirant lo Blanc és una obra clau de la nostra literatura, i els lectors actuals, amb aquesta versió preparada per Francesc Machirant, tenen l'oportunitat de fer un primer tast deliciós que els acostarà a la novel·la de Joanot Martorell.


IB3N | Canvis en la línia 9 del bus EMT de Palma\nIB3 Notícies > societat > Canvis en la línia 9 del bus EMT de Palma\nCanvis en la línia 9 del bus EMT de Palma\nFarà una ruta circular i, fora de les hores punta, funcionarà a demanda\nEl bus de la línia 9 de Palma canvia de recorregut. Deixa d’unir Son Espanyol amb el centre de la ciutat per fer una ruta circular.\nL’Empresa Municipal de Transports (EMT) ha atès les demandes dels veïnats, que sol·licitaven una millor connexió amb equipaments com els centres de salut, l’hospital de son Espases i els casals de barri.\nEl bus passa per algunes de les zones més rurals de la ciutat, com el Secar de la Real i Son Espanyol i també per Son Sardina i Cas Capiscol.\nA les hores punta, al matí i al migdia, la línia 9 prestarà un servei regular, passarà cada mitja hora. Fora d’aquest horari seguirà funcionant a demanda, però ara, a través de l’aplicació de mòbil Spare o per telèfon, cridant al 608 790 929. Fins i tot es pot demanar amb un dia d’antelació. Depenent de la quantitat d’usuaris que el sol·licitin, el servei el farà un minibús o un taxi.\nEl servei de transport a demanda es va posar en marxa amb la pandèmia i funciona ja en nou trams diferents de línies de l’EMT a tot Palma.


--> El Departament de la Ribera encetà ahir una iniciativa d’intercanvi de llibres a les sales d’espera de l’Hospital d’Alzira i centres de salut - elseisdoble.com\nDepartament de Salut de la Ribera va iniciar ahir, coinci-dint amb la celebració del Dia Internacional del Llibre, una iniciativa d'inter-canvi de llibres a les sales d'espera de l'Hospital d'Alzira i de diversos centres de salut.\nAmb el lema 'Dóna-li vida als llibres', esta acció de 'bookcrossing' persegueix, d'una banda, fomentar la lectura entre els usuaris i, d'altra, fer més suportables les esperes dels pacients i els seus familiars.\nPer posar en marxa esta iniciativa, el Servei de Biblioteca de l'Hospital de la Ribera ha realitzat una donació inicial de més d'un centenar de llibres, que s'han distribuït entre les principals sales d'espera del centre hospitalari (Radiologia, Consultes Externes, Hospital de dia, Radioteràpia i Cirurgia Sense Ingrés) i dels centres de salut de l'Alcúdia, Carlet i Catadau.\nSegons ha destacat el cap del Servei de Biblioteca, Juan Mª de la Cámara, "són llibres escrits, majoritàriament, en castellà i valencià, si bé també es troben obres en anglès, francès i alemany, i aborden diferents temàtiques, des de novel•les romàntiques i de suspens, fins a llibres infantils, passant per biografies i assajos, sense oblidar grans títols de la literatura universal".\nCada llibre porta un full informatiu instant a la persona que el recull a emportar-se'l, llegir-lo i tornar a deixar-lo en una de les sales d'espera on s'han habilitat punts d'intercanvi, perquè puga ser utilitzat per un altre usuari, o bé deixar lli-bres propis en cas que vulga conservar-lo. "D'esta manera, contribuirem a crear un flux constant de llibres perquè es compleixen els objectius de foment de la lectura, la reutilització i la humanització de les esperes", ha assenyalat el cap del Servei de Biblioteca.\nDe la mateixa manera, se sol•licita als participants que, durant la setmana del 23 al 27 d'abril, comparteixen en xarxes socials una fotografia seua amb el llibre que han escollit, amb el hashtag #LeeRibera, i indicant el punt de recollida i què pensen sobre l'obra seleccionada.\nLlibres per a pacients pediàtrics\nTambé amb motiu de la celebració del Dia Internacional del Llibre, l'Hospital de la Ribera s'ha sumat a la iniciativa de la Fundació Atresmedia de lliurar un llibre als xiquets ingressats a la planta de Pediatria i que ha estat secundada con-juntament per més de 180 centres hospitalaris de tot Espanya.\nAixí, de les mans d'una voluntària disfressada, els més xicotets han rebut un exemplar del llibre 'De quin color sóc?', guanyador de la XXXVII edició del Premi Destino Infantil Apel•les Mestres, que ha estat cedit per la Fundació Atresmedia.\n'De quin color sóc?', Amb text i il•lustracions de Paco Mir, és una divertida his-tòria que resol amb ingeni i humor allò que significa el color "carn" i un absurd viatge del protagonista per emocions com la ràbia, la vergonya, la por, l'enuig, els nervis, el fred, l'enveja ... Tot això acompanyat d'il•lustracions expressives i de gran plasticitat que potencien l'eficàcia del text.


L'Agència Tributària Valenciana publicarà la llista de contribuents morosos que deguen més d'un milió d'euros | Valencia Extra\nL'Agència Tributària Valenciana publicarà la llista de contribuents morosos que deguen més d'un milió d'euros\nL’Agència Tributària Valenciana (ATV) publicarà la llista de contribuents morosos que deguen més d’un milió d’euros a la hisenda pública de la Comunitat, tal com es recull en el projecte d’ordre de la Conselleria d’Hisenda i Model Econòmic que s’exposa a informació pública a partir d’aquest dimecres.\nL’objectiu d’aquesta iniciativa és “fomentar les bones pràctiques tributàries i previndre i reduir el frau fiscal, augmentant la pressió sobre les persones i societats que més deuen a la Generalitat”. L’ATV se suma així a una iniciativa que també desenvolupa en l’àmbit nacional l’Agència Estatal d’Administració Tributària (AEAT), explica el departament que dirigeix Vicent Soler a través d’un comunicat.\nEl llistat de morosos de l’ATV s’elaborarà a partir de les dades de deutes i sancions pendents de pagament que no es troben suspeses ni ajornades, a data de 31 de desembre de cada any, sempre que l’import global de les mateixes supere la quantitat d’1.000.000 d’euros.\nEs tindran en compte per a això els deutes tant dels tributs propis de la Generalitat (Joc i Mediambientals), com d’aquells tributs cedits a la Generalitat per l’Estat (Patrimoni, Successions i Donacions, Transmissions Patrimonials i Actes Jurídics Documentals).\nEl Diari Oficial de la Generalitat Valenciana (DOGV) anuncia aquest dimecres la posada a informació pública del projecte d’ordre que regularà la publicació d’aquest llistat en la Comunitat Valenciana.\nD’aquesta manera, a partir de hui, les persones interessades disposen de 15 dies hàbils per a fer al·legacions, suggeriments i observacions al text, que està disponible en la pàgina web de la Conselleria d’Hisenda i Model Econòmic.\nDonar a conéixer la llista de grans deutors tributaris, recorden des de l’administració autonòmica, és una possibilitat recollida en l’article 95. Bis de la Llei General Tributària, que preveu la publicació d’un llistat comprensiu de les dades identificatives de deutors a la Hisenda Pública per deutes o sancions tributàries.\nEn el cas concret de la Comunitat Valenciana, la Llei 3/2020 de mesures fiscals, gestió administrativa i financera i d’organització de la Generalitat per a l’any 2021, la coneguda com a Llei d’Acompanyament, incorpora en la seua disposició addicional quarta que la Conselleria d’Hisenda i Model Econòmic, a través de la Direcció General de Tributs i Joc “ha de regular la publicació, dins de l’àmbit de les competències de la Generalitat, de la llista que inclou als deutors amb la hisenda pública”, disposició sobre la base de la qual s’ha elaborat la present ordre.\nLuis Enjuanes afirma que la seua vacuna estarà preparada dins d'un any


Ja tenim aquí final de curs! Ja són aquí les vacances d’estiu! Aquesta setmana us proposo escoltar i ballar algunes cançons fantàstiques per acomiadar el curs i donar la benvinguda al estiu!\nAvui l’activitat que us proposo de psicomotricitat és un joc que es diu som titelles.\nVosaltres, els nens i nenes sou les titelles que es desperten quan sona la música i comenceu a ballar al ritme d’aquesta. Quan la música para, els titelles cauen lentament al terra\nÀnims nois i noies!\nACTIVITAT PALS DE COLORS\nCom esteu? Aquesta setmana us portem una nova activitat per treballar l’atenció amb material molt senzill.\nActivitat: PALS DE COLORS\nTambé hem preparat unes plantilles per imprimir o visualitzar l’ordinador i que els nens i nenes la copiïn. També en podeu crear vosaltres de diferents.\nI AMB LA PRIMAVERA… ARRIBEN ELS ANIMALS MÉS PETITS!\nSAPS QUE N’HI HA MOLTS DE DIFERENTS?\nSAPS QUE N’HI HA DE COLORS PRECIOSOS?\nSAPS QUE AJUDEN A LA NATURA?\nCLICA LA IMATGE PER VEURE LA PROPOSTA D’AQUESTA SETMANA\nHOW ARE YOU? I’M HAPPY!!\nAquesta setmana us deixo dos contes cantats. Un es diu A dragon on the doorstep. Un nen i nena van troban animals i intenten amagar-los en diferents habitacions. Què passarà?L’altre conte és The journey home from Granpa. Una família torna de veure l’avi i durant el trajecte veuen diferents mitjans de transport.\nAquesta setmana a música us proposo jugar al “Joc de les Estàtues”.\nPodeu jugar en família i així passar una bona estona junts.\nRecordeu que es tracta de ballar però quan la música s’atura…. Ens convertim en estàtues!!\nAQUESTA SETMANA VOLEM QUE DESCOBREIXIS COSES DE CASA TEVA!!\nP4A: Helena Camps\nP4B: Mª Pau Campillos\nP4C: Gemma Pujol


[Isaac Albert] Que guanyi Terrassa - Created by pep valenzuela - In category: Veus / Opinions - Tagged with: Ajuntament de Terrassa, Eleccions Municipals, ERC-MES, Isaac Albert - malarrassa - El periòdic independent i gratuït de Terrassa\nYou are here: Home / Veus / Opinions / [Isaac Albert] Que guanyi Terrassa\nDiumenge 28 d’abril, vuit de cada deu terrassenques i terrassencs amb dret a vot (recordem que hi ha gent a qui encara se li nega) van anar a votar. Una mobilització espectacular que esdevé l’autèntica victòria terrassenca a les eleccions espanyoles i ha permès que Terrassa, una ciutat que històricament ha lluitat pels drets civils, socials i nacionals del país, hagi estat protagonista d’aturar a la dreta extrema i a l’extrema dreta al país. Els hem aturat des de la dignitat, des de la democràcia, des de la llibertat. Orgull de ciutat i de país.\nEsquerra Republicana de Catalunya ha d’agrair la confiança de l’electorat per esdevenir la primera força al país i la segona força més votada a la ciutat, amb més de 25.000 vots i a menys d’un 5% del partit socialista. Estem a prop, molt a prop, que per primera vegada a la història, d’aquí menys d’un mes, un partit independentista, republicà i amb un projecte clar de ciutat guanyi les eleccions municipals. No és menor tampoc destacar que el sobiranisme, els partidaris d’una solució democràtica i dialogada del conflicte amb l’Estat espanyol sumem més del 50 per cent dels vots a la ciutat.\nEl canvi a la ciutat és possible. Com a valor, però, el canvi polític només té sentit si es dota de contingut i projecte i s’interpel·la a la ciutadania terrassenca per tornar a omplir les urnes de vots. La ciutat i el país, dues cares d’una mateixa moneda. No hi ha ciutat sense país, no hi ha país sense ciutat. La República és més llibertat, més democràcia, sí! Però sobretot és més cultura, més educació, més inclusió social, més seguretat, una economia més social i cooperativa… La República neix des del territori, des de la proximitat, des de la capacitat de construir un projecte que interpel·li a tothom. Per entendre’ns, no hi ha República sense Terrassa.\nDesprés de quaranta anys de govern del PSC a la ciutat, la política desdibuixada i grisa de qui dia passa any empeny va a cercar una victòria pírrica que li permeti mantenir-se al poder. La participació escassa a les municipals esdevé, en aquest sentit, la gran aposta del poder establert per intentar que res no canviï, amb l’esperança que la victòria a les eleccions espanyoles els permeti quatre anys més d’immobilisme. Us necessitem a totes i tots. Us proposem, amb tota la modèstia del món, però amb tot el convenciment que ho podem fer, que ERC agafi el relleu, que ERC sigui el motor del canvi a la ciutat de Terrassa. Un canvi amb projecte, no personalista, que neixi de l’escolta i l’empatia entre tots, que treballi perquè la ciutat reneixi i avanci. Estem preparats. El canvi és més possible que mai. Un canvi que impulsi la ciutat i que faci que després de 40 anys de color vermell, el groc agafi el relleu.\nPoc es mourà el PSOE en aquest mes que queda per no manllevar-se opcions a les ciutats. És evident que la victòria d’Esquerra Republicana a Catalunya clama per una negociació política a un conflicte polític. Cal un referèndum, l’absolució de tots els presos i preses, el retorn lliure dels exiliats i obrir una nova etapa política. D’això no en parlaran aquelles forces que cerquen manllevar vots a Ciutadans. Però no tancar res també permetrà que la derogació de la reforma laboral, el debat de les pensions o la llei mordassa quedin allà… aparcats com a promeses etèries que de no complir-se podrien fer perdre vots.\nSi parlem de polítiques de ciutat… Bé, si parlem de ciutat, cal projecte per poder parlar i el socialisme no només no el té sinó que ens ha abocat en els darrers quatre anys a crear problemes en comptes de generar solucions. Ja fos a inici de mandat governant amb Convergència o, posteriorment, en solitari, ha sobreviscut més gràcies a la responsabilitat de la tasca de l’oposició que a cap iniciativa pròpia.\nDes d’ERC-MES ens vam presentar a les eleccions de 2015 apostant pel canvi a la ciutat i no hem renunciat a aquest objectiu ni un sol moment. Des de l’oposició hem estat responsables per mantenir aquesta ciutat amb pressupostos, alhora que hem obligat al govern del PSC a situar-se davant el mirall per la mala gestió en els residus i la neteja de la ciutat, hem posat l’educació al centre del debat municipal i hem apostat per la gestió directa de serveis.\nHem establert aliances des de l’oposició per moure la política de la ciutat davant un socialisme apàtic i s’ha treballat perquè la veu de la ciutadania, més mobilitzada que mai a la ciutat (moviments feministes, moviment per unes pensions dignes, 1 i 3 d’octubre, residències públiques…) fos escoltada des de l’administració.\nSovint, aquesta ciutat ha deixat de fer massa coses esgrimint que no en tenia les competències. Des d’Esquerra Republicana de Terrassa tenim molt clar que la política municipal ha canviat i ens fem competents de tot allò que afecta la ciutadania. I l’Ajuntament, l’administració més pròxima a les persones, ha de ser clau per impulsar una ciutat amb un enorme potencial i que alguns volen adormida.\nLa victòria terrassenca a les eleccions municipals depèn de tornar a omplir les urnes de vots, per recordar que des de la qualitat de les nostres escoles, les polítiques d’habitatge, la neteja, la inclusió social i laboral o el compromís amb els valors republicans de ciutat i de País també construïm República. I tothom hi és necessari.\nUs imagineu una ciutat on l’apatia per mantenir el poder pugui permetre l’entrada i condicionament de l’Ajuntament per la dreta extrema o l’extrema dreta? Jo no. Per això cal recordar-nos que totes i tots som necessaris per decidir el futur d’aquesta ciutat.\nIsaac Albert, Candidat a l’alcaldia de Terrassa per Esquerra Republicana – Moviment d’Esquerres


INFORMACIÓ D’INTERÈS SOBRE LA INCIDÈNCIA DEL CORONAVIRUS\nAmb motiu de l’evolució i incidència del SARS-CoV-2 a Catalunya i seguint les recomanacions de les autoritats de Salut i de les instruccions internes del Consell Comarcal del Bages, totes les jornades i actes organitzats pel Geoparc Mundial UNESCO de la Catalunya Central previstos fins a 15 d’abril inclòs queden posposats fins que s’aixequin les mesures de prevenció. Consulteu més informació sobre mesures que ha pres la Generalitat que poden ser d’interès pel sector turístic al web de Bages Turisme.\nEl Consell Comarcal del Bages manté l’activitat a través dels serveis mínims i atén de manera telemàtica la ciutadania. La majoria de professionals del Consell Comarcal del Bages treballen des de casa a partir de l’establiment de torns a través d’un aplicatiu de teletreball a causa de la gravetat de la situació per atendre les restriccions de les autoritats sanitàries.\nAquestes mesures preses també afecten el personal del Geoparc. Així doncs, no hi ha atenció presencial però sí segueixen vigents els mitjans telemàtics habituals.\nCom a membres de la xarxa mundial de Geoparcs de la UNESCO, us recomanem que seguiu el web i les xarxes socials d'aquest organisme, on trobareu informació sobre les seves actuacions davant de la pandèmia del coronavirus.\nGuardeu les ganes de visitar-nos, tornarem amb més força!\n#ensensortirem #joemquedoacasa #quedatacasa


Entrevista a Pau Donés, líder dels Jarabe de Palo - SIESTV\n21 jul. 2008 Entrevista a Pau Donés, líder dels Jarabe de Palo\n?Ens roben la música?\nJarabe de Palo està presentant la gira ?Reciclando Tour? per diferents escenaris de tot el món, amb la sorprenent presentació virtual de L’Andreu Buenafuente. El seu cantant i líder del grup, Pau Donés s’ha sincerat a Sies.tv donant la seva visió catastrofista de la situació de la música. Descobrim aspectes sobre la personalitat D’aquest músic de renom internacional. Sies.tv us ofereix una actuació en exclusiva del tema Depende del seu últim espectacle que podreu veure al final de l’entrevista.


Reunió del Consell Municipal d’Urbanisme d’Arenys de Munt | Consell Comarcal del Maresme\nInici La Comarca Reunió del Consell Municipal d’Urbanisme d’Arenys de Munt\nReunió del Consell Municipal d’Urbanisme d’Arenys de Munt\nEl dijous dia 27, a les vuit del vespre, a la Masia Can Borrell, es reunirà el Consell Municipal d´Urbanisme amb la finalitat de tractar els següents assumptes:\n–\tL´ampliació de l´emissora municipal\n–\tEl pont passera del Torrent d´en Terra.\n–\tInstal·lació d´ascensor a l´Ajuntament.\n–\tInstal·lació d´ascensor i supressió de barreres arquitectòniques Can Co – Can Matalí\n–\tPista coberta: nau plurifamiliar.\n–\tRestauració Font Pública\n–\tMillores a la carretera i a la senyalització del sector de davant del Pavelló.\n–\tEnllumenat de la carretera de Torrentbó\nArticle anteriorReunió del Consell Escolar Municipal d’Arenys de Munt\nArticle següentPresentació de llibre “Memòria de l’infern” a Arenys de Munt


S'han trobat 1 resultat exacte, 1 resultat parcialment coincident i 0 resultats aproximats per a la cerca “mastaba” dins totes les àrees temàtiques\n\t<Arts > Arts plàstiques> mastaba\nca mastaba, n f\n<Arts: arquitectura, escultura i pintura > Arquitectura i urbanisme>\nTomba de l'antic Egipte consistent en una construcció de planta rectangular i alçat atalussat que dona accés a un pou que condueix a la cambra mortuòria.\n26839 mastaba civil\n\t<Construcció > Edificis. Espais de construcció > Equipaments religiosos> mastaba civil\nca mastaba civil, n f\nes mastaba civil\n<Construcció > Edificis. Espais de construcció > Equipaments religiosos>\nMastaba que presenta una superestructura de planta quadrada o rectangular amb una entrada on hi ha un pati obert a l'aire lliure, amb un pòrtic al voltant, i amb cambres, una capella i el sedab, al darrere.\nDes del 31 de juliol a les 14.00 h fins al 31 d'agost el Servei d'Atenció Personalitzada del Cercaterm i el Servei de Documentació no estan actius. Us atendrem a partir de l'1 de setembre.


Motelis Aldari Talsi Letònia - Ofertes d'hotels amb els MILLORS DESCOMPTES EN LÍNIA\nVeure tots els 9 allotjaments a Talsi.\nSkolas iela 4, Pastende, gibulu pagasts, Talsu novads, Talsi, Talsi, Letònia - Veure al mapa\nMés informació sobre Motelis Aldari\nAl visitar Talsi, vosté es sentirà com a casa a Motelis Aldari, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Motelis Aldari, l'excelent servei i instal.lacions superiors faran de la vostra estada una experiència inoblidable. Aquest hotel ofereix nombroses instal.lacions en el lloc per satisfer el més exigent dels clients.\nGaudiu de les comoditats d'alta gama com ara calefacció, articles de tocador, plat de dutxa per tal de relaxar-vos després d'un cansat dia. L'hotel ofereix meravelloses instal.lacions d'oci com pesca que faran de la vostra estada una experiència inoblidable. Motelis Aldari és la vostra destinació si buscau allotjament de qualitat a Talsi.\nTots els tipus de viatgers (32)Parelles (12)Viatgers en solitari (9)Famílies amb infants petits (4)Famílies amb infants grans (3)Grups (7)


És un càlcul basat en la data de naixement, a través del qual es pot saber com estan repartides les energies d'una persona en els set xacres principals. És un ensenyament de com funcionen les lleis de la vida i el Karma individual en relació al col • lectiu, les lleis energètiques, la llei de l'Amor i la Saviesa.\nEns dóna coneixement dels nostres hàbits i actituds nocives i rectificar en l'art de viure per desenvolupar el Do. Entendre el perquè d'una situació en la vida actual i de com respondre en lloc de reaccionar.\nA través del poliment de l'ego (transformar la ment basta en ment pura), cauran els vels de l'autoengany, per acceptar el que en realitat som, i des del procés conscient aprendre a viure per a deixar de "sobreviure", recuperant així el veritable sentit de la felicitat.


El MARQ inicia una campanya cultural virtual amb propostes per a tots els públics - LOBLANC\nLa Fundació MARQ i la Diputació d’Alacant inicien a partir d’aquesta setmana ‘Queda’t a casa amb el MARQ’, una campanya cultural virtual oberta i gratuïta amb propostes per a tots els públics. La vicepresidenta i diputada de Cultura, Julia Parra, ha explicat que “s’ha implicat en aquesta iniciativa tot l’equip de guies, didàctica i atenció al públic del museu, més d’una vintena de persones, per a poder fer arribar a cada casa imatges i informació valuosa del museu, de les exposicions i dels jaciments i monuments”.\nLa campanya, que serà accessible des de les xarxes socials del MARQ i de la Diputació d’Alacant, oferirà diferents continguts, des d’experiències viscudes en les diferents exposicions, fins a xicotetes ressenyes sobre peces i sales permanents i d’exposició. Es realitzaran a més continguts dirigits especialment a xiquets i xiquetes.\nA través de Facebook, Twitter i Instagram es compartirà dia a dia missatges i vídeos que simularan visites a l’exposició actual ‘Ídols. Mirades mil·lenàries’ i es difondran tallers per als més xicotets amb activitats que es podran realitzar des de les llars. La campanya es podrà seguir amb l’etiqueta #quedateencasaconelmarq en un entorn interactiu en el qual s’atendrà les consultes dels seguidors, convidant-los a aplicar el sistema d’etiquetatge quan realitzen activitats proposades.\nEls continguts són nova creació i estan sent elaborats pels professionals dels serveis de guia, didàctica i atenció al públic i compten a més amb el suport de tot l’equip del museu. “Posem així el nostre granet d’arena per a mantindre un canal obert a la cultura en aquests moments difícils en els quals tots hem de contribuir a frenar l’extensió del coronavirus complint la nostra obligació de quedar-nos a casa el major temps possible, en atenció a les recomanacions sanitàries”, ha remarcat Julia Parra.\nPreviousReceptes fàcils de la Dieta Mediterrània amb Casa Mediterráneo\nNextLa exposición “Cuántica”: arte y física en el CCCB Centre de Cultura Contemporània de Barcelona


Documentació administrativa d'acord a la identitat de gènere\nLa Generalitat engega el procés per a demanar la documentació administrativa d'acord a la identitat de gènere\nLa Conselleria d’Igualtat i Polítiques Inclusives ha engegat el procediment per a la sol·licitud de la documentació administrativa d’acord a la identitat de gènere manifestada, com estableix la llei integral del reconeixement del dret a la identitat i a l’expressió de gènere a la Comunitat Valenciana, coneguda com a Llei Trans.\nAmb aquesta documentació, el departament que dirigeix Mónica Oltra cerca evitar situacions de “sofriment per exposició pública o discriminació” i fer un pas més per a garantir el dret d’autodeterminació de gènere de les persones que manifesten una identitat sentida diferent de l’assignada en el seu naixement, informa la Generalitat en un comunicat.\nEl fet de facilitar a les persones transsexuals la targeta administrativa acreditativa de la identitat de gènere manifestada –necessària per a l’accés a serveis administratius i de tota índole– pretén així afavorir “una millor inclusió de les persones trans”, com ha explicat el director general d’Igualtat en la Diversitat, José de Lamo.\nSota aquest prisma, ha posat l’accent que totes les administracions públiques valencianes estan obligades a tractar les persones trans titulars de la documentació administrativa conforme a la identitat de gènere sentida, “amb absolut respecte a la seua dignitat, privadesa i intimitat”. També estan obligades a vetlar perquè en el seu tracte privat amb empreses o particulars siguen tractades en els termes descrits.\nTenen dret a la documentació administrativa, regulada en el decret de desenvolupament de la normativa, totes les persones amb residència efectiva a la Comunitat que tinguen la condició de persona trans, a excepció d’aquelles que hagen procedit ja a la rectificació del registre de l’esment relatiu al sexe.\nEn concret, el capítol I del decret de desenvolupament de la Llei Trans regula el tractament administratiu valencià perquè aquelles persones que ho desitgen i així ho sol·liciten que siguen tractades amb el gènere sentit per part de l’administració autonòmica.\nIgualtat ha treballat durant tot l’any per a la seua engegada i les persones interessades poden consultar el procediment i tramites d’expedició en la pàgina web del departament.\nEl procediment d’expedició de la documentació arranca amb la sol·licitud de la persona interessada o els seus representants legals. Podrà realitzar-se també per mitjans telemàtics.\nEn el cas que la persona interessada siga menor d’edat, la petició es formularà pels seus representants legals i tindrà en tot cas dret a ser informada, escoltada i a manifestar la seua opinió, d’acord amb la llei de protecció jurídica del menor, de modificació del Codi Civil, i de la d’enjudiciament civil.\nLa sol·licitud es formalitzarà conforme al model normalitzat. Han de consignar-se les dades relatives a la nova identificació de la persona sol·licitant: el nom i la identitat de gènere, que podrà ser dona, home o no binària, així com si vol que figure en la documentació.\nEs podrà renovar quan s’haja esgotat el seu període de vigència per un nou període de cinc anys, així com abans de la finalització de la seua vigència quan ho sol·licite la persona interessada, en supòsits com la pèrdua de targeta o la modificació d’alguna dada personal, la fotografia o qualsevol altra circumstància degudament justificada.


BIBLIOTECA MARTORELL: CLUB LECTURA LLEGIR EL TEATRE: LA IMPORTANCIA DE LLAMARSE ERNESTO\nCLUB LECTURA LLEGIR EL TEATRE: LA IMPORTANCIA DE LLAMARSE ERNESTO\nArribem a la tercera i darrera sessió del Club de Lectura ‘Llegir el Teatre’.\nEn ella s’ha treballat el clàssic del teatre anglès La importancia de llamarse Ernesto de Oscar Wilde, una comèdia d’embolics que ha agradat als membres del club, encara que es reconeix la dificultat del text –i la seva traducció, potser una massa antiquada– així com la raresa d’una obra única.\nCom a introducció s'exposa la turbulenta vida de l’autor, qui passa de tenir el màxim prestigiï, quan les seves obres es representaven a Londres amb un clamorós èxit de públic i crítica, a convertir-se en un personatge desprestigiat i repudiat després de ser jutjat per la seva conducta homosexual.\nEs pot considerar a Wilde un artista consagrat a l’art per l’art, gratuït, sense utilitat, i que reivindicà un teatre amb capacitat tant de fer riure al públic com de fer reflexionar.\nL’obra aborda aquesta doble proposta com a mirall de la doble vida dels protagonistes, en John qui a la ciutat es fa anomenar Ernest i al poble conserva la seva identitat, com a tutor de la jove Cecilia; i en Algernon qui aprofita un amic imaginari, Bunbury, i així amb les seves fictícies recaigudes pot marxar al camp i fer la seva, estalviant-se les obligacions de l’encotillada societat anglesa.\nL'Òscar Wilde volia criticar la moral de la societat victoriana i explorar la figura del doble, reprenent el tema que ja havia abordat de forma magistral a El retrat de Dorian Gray.\nHem coincidit en la dificultat de llegir aquest tipus de teatre, Oscar Wilde fou un autor molt preocupat pel llenguatge i per utilitzar el diàleg refinat i la fina ironia com a motor central en el desenvolupament de la peça teatral.\nEls embolics se succeeixen en una obra teatral de tres actes amb un final tant sorprenent com feliç. L’obra és molt representativa del corpus de Wilde i ha estat la més representada del seu teatre, amb una llarga influència en altres dramaturgs de llengua anglesa.\nTot queda obert i mai sabrem si els enamorats aconseguiran el cor de les seves estimades, tot i no ser els veritables Ernests.\nUna lectura molt recomanable, un clàssic imprescindible d’un autor que ha quedat plasmat com un cànon de la literatura.\nLlegir-lo és reviure la seva tràgica història i emfatitzar en el valor absolut de l’art com a motor principal per viure.\nPublicat per Biblioteca Martorell a 20:14


Mas reclama que la seva llista aglutini els independents\nEL PROCÉS LA NEGOCIACIÓ\nAra Premium 05/01/2015\nEl president s’obre a esgotar el mandat si no rep ple suport de la societat civil\nRoger Tugas / Joan Serra\nTROBADA INFRUCTUOSA Mas i Junqueras es van reunir ahir durant una hora, però el pacte es resisteix. STRINGER / REUTERS\nBarcelonaLa llista única o llista del president, el principal escull que separava Artur Mas i Oriol Junqueras per assolir un acord per afrontar unes eleccions anticipades, ja és una fase superada. El cap de l’executiu català ja ha fet definitivament seva la proposta transaccional que van plantejar l’ANC, Òmnium i l’AMI en la reunió amb els dos líders polítics el 27 de desembre, com va avançar l’ARA, i així ho va traslladar a Junqueras en la trobada que van mantenir ahir al matí, segons diverses fonts coneixedores de les negociacions. Tanmateix, aquesta proposta no satisfà el dirigent d’ERC i s’esgoten els dies per assolir una entesa que permeti convocar eleccions plebiscitàries per abans de les municipals. I és que el sacrifici que Mas li exigeix és significatiu: reclama que la candidatura que ell lideri sigui la que incorpori representants de la societat civil i independents. Junqueras, per contra, continua apostant perquè tant CiU com ERC i la CUP intentin confeccionar candidatures tan competitives com sigui possible per sumar el màxim nombre de diputats independentistes als comicis.\nEl president de l’Assemblea de Municipis Independentistes (AMI), Josep Maria Vila d’Abadal, va ser l’encarregat de verbalitzar en la penúltima trobada entre Mas i Junqueras -llavors amb representants de les entitats civils- la proposta que al final el cap de l’executiu català ha adoptat. Aquest, però, no ha sigut un desllorigador suficient per facilitar el pacte. Així es va constatar en la reunió que els líders de CiU i ERC van mantenir ahir durant prop d’una hora al Palau de la Generalitat. Segons expliquen a l’ARA fonts pròximes a aquests dirigents, Mas hauria requerit que la seva fos la candidatura que aglutinés les forces del sobiranisme civil. La proposta original del president era aparcar les sigles i nodrir d’independents una llista que rebés el suport extern com a mínim de CiU i ERC i que optés a la majoria absoluta. Ara estaria disposat a plantejar la mateixa operació, però sense el suport dels republicans, sempre que no li fessin competència amb una llista de característiques similars.\nMalgrat tot, Junqueras replica que ERC sempre ha inclòs independents a les candidatures -fins i tot els dos eurodiputats que van ser elegits al maig en la seva llista no estan afiliats al partit- i que el més important és garantir que, després de les eleccions, el Parlament que en sorgeixi sigui tan independentista com sigui possible. De fet, amb la fórmula que proposa Mas difícilment obtindria la majoria absoluta, com pretenia en un inici. L’objectiu ara seria una victòria contundent de la seva llista per mostrar a l’exterior que l’independentisme ha guanyat. ERC i la CUP, per tant, s’haurien de presentar amb les seves sigles i farcint les candidatures amb militants i sense independents.\nL’horitzó del 2016, més pròxim\nAixí mateix, des d’ERC afirmen que Mas hauria declinat entrar a debatre altres aspectes del full de ruta de Junqueras, com la possibilitat de compartir alguns punts del programa electoral o fer actes electorals conjunts, i abordar el full de ruta posterior als comicis, en què ara per ara tampoc hi ha entesa. Els republicans exposen que el líder de CiU només pensaria a guanyar folgadament les eleccions al·legant que a fora no s’entendria un canvi de lideratge en el procés. En la reunió d’ahir, a més, va estar més present que mai l’horitzó de les eleccions el 2016, un escenari que es faria realitat, segons fonts coneixedores de la cimera, “si l’ANC i Òmnium no garanteixen el suport només a Mas”, un plantejament que ERC considera “un xantatge” a les entitats. Mas haurà de calibrar en els pròxims dies quin grau d’acceptació rep la proposta entre el sobiranisme civil, i fins llavors no té previst tornar-se a reunir amb Junqueras, que ara mateix veu poques escletxes per a l’acord. Tant ell com l’ANC van reclamar a Mas que convoqués comicis abans del dia 15.\nMalgrat que a Palau van defugir valorar la cimera d’ahir, el cert és que al president li arriben opinions d’alguns membres del Govern perquè no avanci els comicis i mantingui la convocatòria quan tocaria per calendari, el 2016. Unió ja ha afirmat per activa i per passiva que el seu full de ruta passa per aquí, però fonts de l’executiu expliquen que també hi ha consellers de CDC que comparteixen la prioritat d’esgotar el mandat. En privat, admeten que celebrar eleccions i no obtenir una majoria absoluta clara podria dificultar la governabilitat en aquest tram del procés sobiranista, perquè es dibuixaria un escenari amb una cambra més fragmentada i on entraria una força com Podem, amb unes expectatives altes.\nEvitar competir per fer llistes\nAixí mateix, fonts pròximes a Mas justifiquen la seva aposta perquè no veuen convenient una pugna per fitxar independents en un moment en què caldria màxima unitat entre els partits independentistes. Aquesta limitació per incorporar membres de la societat civil, però, no implicaria que ERC no pogués aliar-se amb partits d’exsocialistes amb qui fa temps que treballa, com Avancem i Moviment d’Esquerres. Tot i això, des del Govern saben que, si Mas pretén aguantar fins al 2016 sense eleccions, haurà de demostrar d’alguna manera algun canvi per reforçar el perfil sobiranista, i alguns ja avalarien una crisi de govern.


Nova normativa IRPF 2021 - Mutual Médica\nNova normativa IRPF 2021\nCom afecta als metges la Llei de Pressupostos Generals 2021\nLa Llei de Pressupostos Generals de 2021 inclou modificacions rellevants en l'IRPF per als denominats "sistemes de previsió social", entre els quals es troben les assegurances de Mutual Mèdica.\nA continuació, detallem les novetats -algunes de les quals poden afectar els nostres mutualistes-.\nEn l'ámbit de l'IRPF, amb efectes 1 de gener de 2021:\nEn el cas particular dels metges jubilats del Règim General de la Seguretat Social que segueixen en exercici de l'activitat per compte propi:\nSigui quin sigui el règim a l'empara del qual realitzen aquesta activitat, és a dir, alta en Mutual Mèdica, en el RETA o bé sense alta a cap règim públic per no ser obligatori, s'ha introduït una nova cotització, aplicable des de gener de 2021, que consisteix en el 9% de la base mínima de cotització al RETA i que no és computable a efectes de prestacions (d'aquí que es califiqui com “de solidaritat”). Aquesta cotització es detraurà, directament, de la pensió mensual del jubilat.\nAfegir que no es qüestiona, en cap moment, la compatibilitat de l'exercici de la professió per compte propi amb el cobrament del 100% de la pensió, que continua amb la mateixa regulació que fins ara.\nPer als metges que tenen l'alternativa al RETA amb Mutual Mèdica:\nLes mutualitats alternatives han d'informar a la Seguretat Social, a partir del mes de març, d'aquells mutualistes que tenen contractada la cobertura alternativa al RETA i s'haurà d'informar mensualment de les altes i les baixes.\nSi encara tens dubtes, pots contactar amb la teva mutualitat en el 900 82 88 99 o a infomutual@mutualmedica.com.


El Corredor-Mató debuta amb una gran victòria a Arenys\nVictòria important del Corredor-Mató Palafrugell a la pista de l'Arenys de Munt, un dels possibles rivals més directes de la categoria, en la primera jornada de l'OK Lliga Plata. Els de Xevi Garcia van acabar imposant-se en els darrers minuts de partit.\nI això que els palafrugellencs perdien 3-1 només començar el segon temps. El gol l'havia fet Guillem Ribot. En cosa d'un quart d'hora Borja, Pol Vives i Rubén Ruiz van capgirar el marcador, tot i que els maresmencs van fer l'empat a quatre a tres minuts pel final. Malgrat tot, Pol Vives i Xavier Aldrich van ser capaços de fer dos gols abans del desenllaç.


Gent de Llavaneres: de setembre 2012\nPujol i "la puta i la Ramoneta"\nCarta oberta d'en Joan Rubal a Jordi Pujol, amb el suggeriment que es deixi caure per Llavaneres i veure el què passa amb els seus companys de CiU al govern local.\n"En Pujol deia que s'havia acabat de fer la puta i la Ramoneta i ho deia tant per la societat com per al govern (s'ha acabat de fer...). Era una instància, una ordre, d'alguna manera.\nI, sense entrar al que respecta a la societat (que ves a saber a qui inclou), l'expressió sí que és una confessió de part: el Govern (que ha estat CIU durant 23 anys i el que penja d'aquest any últim) ha fet gairebé sempre la puta i la Ramoneta. El que vol dir que ha actuat amb duplicitat, fent una cosa mentre pensava una altra. Us ho creieu?\nDoncs jo no ho sé. A mi aquestes conversions sobtades (la d'en Mas i la colla)...\nVaja, no és que no m'ho cregui d'alguns dirigents, és que estic segur que la base de votants de CIU no ho és d'independentista. O no aclaparadorament.\nPerò bé, ja es veurà, que diuen alguns....es veurà el què? Feina tindran els estrategues per construir un programa polític per a les eleccions. No hi haurà problemes (o no importants) a Esquerra, que sempre ha dit ben clar el que volia i cap a on volia anar. Tindran problemes els que han mantingut postures no ambigües, sinó de duplicitat, de dir una cosa diferent de la que pensaven...\nO realment han dit el que pensaven i és ara que estan mentint per la pressió externa? mentint un cop més per sumar vots?\nÉs el problema de la puta i també de la Ramoneta, que un no sap quina de les dues t'enganya i quina t'està dient la veritat del que pensen.\nBenvolgut, President....Pujol, li tinc un cert afecte, li tinc, simpatia i, puc dir que, fins i tot, li tinc respecte. Pel que ha representat en el passat, però no sempre pel que ha fet com a president. I no per què hagi comés irregularitats (que jo no ho crec i, a més, jo no hi entenc), sinó perquè crec que vostè i els partits als quals ha representat han jugat sempre amb els sentiments dels catalans i s'han passat la vida sempre fent tacticisme. I ho han fet tant i tant, que tinc la sensació que ara ni vostès mateixos, els dirigents, no saben ja ni quin és el seu sentiment autèntic. Evidentment, l'independentisme no ha estat. Si fos així, voldria dir que ens han enganyat molts i molts anys. de fet, crec que han fet la puta i la Ramoneta a Madrid i també davant nostre, els catalans.\nSimplement una pregunta: aquest cop de febre independentista d'en Mas i d'alguns dirigents de CIU són fills de la puta o de la Ramoneta? Ens continuen entabanant per aconseguir el vot majoritari?\nDe Llavaneres, President, d'aquell poble on vostè recorda haver passat tantes vegades en bicicleta de jove, cregui’m: és una vergonya el que està fent el seu partit...o més ben dit: els seus partits.\nDe totes maneres, em quedo amb quasi tot el Pujol que vaig veure al programa El Convidat. Amb la persona gran, que mira enrere i que reconeix que ell també s'equivoca i s'ha equivocat al llarg de la vida. Perquè tots ho sabem, però no és freqüent dir-ho en públic. Està bé. Em quedo amb(permeti'm) amb "l'avi Pujol". M'agradaria poder dir que em quedo amb el polític. Però no pot ser. Tot i així gràcies, President, per les coses fetes amb bona fe i amb convicció profunda de què es feia el bé.\nAcabo: se’n recorda, President, d'aquella imatge del Papa Joan Pau, amonestant al líder de la “Teología de la Liberación” (Leonardo Boff) amb un simple gest captat a distància per les càmeres de televisió només baixar de l'avió en una visita sud-americana?\nPotser, President, no estaria malament que es deixés caure per Llavaneres a fer el gest (sense veu) un parell de cops davant dels seus companys de Convergència i Unió al govern local. Potser corregirien alguna cosa. Potser ..."\nTema: política, Política local\nAquesta nit també toca\nAprofitant que aquesta nit toca plemunicipal, us adjuntem un enllaç de la carta oberta escrita pel nostre regidor Joan Rubal: ARAUS TOCA\nAquesta legislatura està marcada per pactes i renúncies que, al nostre parer, estan afectant greument la governabilitat de Llavaneres.\nPeticionsde renúncies a l'alcaldia, enfontaments al si del partit de govern,... fan que aquests moments siguin d'especial importància pel devenir del poble. Hi ha moltes coses en joc i cal que ens ho prenguem seriosament.\nPrimer debat obert amb l'ALTAVEU\nJa tenim convocat el primer debat obert. L'Altaveu ens convida a participar-hi.\nEls de Gent estarem sempre amb totes aquelles iniciatives que tinguin com a objectius la transparència, la participació i la informació.\nTema: Economia, participació\nUna foto incòmoda\nEn l'acte de l'ofrena floral al monument de Rafel de Casanova s'hi van veure moltes imatges. En volem mostrar una que no sortirà al recull oficial perquè és una mica incòmoda:\nGràcies regidor Josep Ruiz (SOS) pel teu compromís. Es podrà discutir la teva opinió però el que no podrà mai negar ningú és el teu coratge i coherència.\nTambé va ser incòmode i indigne l'enfrontament entre la representació de Convergència i Unió, partit al govern de Llavaneres, a l'hora de l'ofrena ... això tampoc sortirà a la foto.\nAixò sí, ningú va semblar gens incòmode per que aquest és els segon any en el que el PP, soci de govern local, no fa l'ofrena. Aquests, lògicament, tampoc no surten a la foto.\nJa es ben veritat : “Nada es verdad ni es mentira, todo depende del cristal con que se mira”\nÀlbum oficial de fotos de l'ajuntament de Llavaneres\nFelicitats Catalunya i ànims Llavaneres! ..... malgrat tot\nUn alcalde que ja no ho és ... tant\nAquest dilluns 10 de setembre s'ha entrat una instància a l'Ajuntament en la que es demana a l'alcalde Bernat Graupera la renúncia a la seva acta de regidor de l'ajuntament de Llavaneres.\nA l'escrit s'adjunta un document oficial signat pel mateix president de la delegació comarcal de Unió Democràtica de Catalunya. Es fa públic que el mateix Graupera va enviar un correu a UDC, el 22 de juny del 2011, demanant la baixa del partit i per tant ara ja no és militant del partit que representava a les eleccions.\nLes preguntes que se'ns acudeixen són:\nPerquè en Bernat demana la baixa al partit al cap d'un mes d'haver-se fet les eleccions.\nPer què el partit UDC triga més d'un anys a demanar-li l'acta de regidor.\nPer a qui eren els vots de la candidatura de CiU a les passades municipals? Per a CiU, per al PP o pel mateix Bernat Graupera?\nSabrà respondre amb honestedat una alcalde que ha quedat en entredit quan ja no representa el partit pel que es va presentar?\nAixò ni és net, n i tampoc segur, ni molt menys tranquil·litzant.\nPublicat per Blog Gent de Llavaneres 6 comentaris:


Lloguer de material - Club Muntanyenc Sant Cugat\nVols anar a la muntanya i no disposes del material necessari?\nEl CMSC t’ho posa fàcil!\nPiolets, grampons, cascs i raquetes de neu. Contacta amb nosaltres per consultar el material disponible i els preus de lloguer, o demana-ho a la recepció de la nostra Seu Social.\nNormativa del lloguer de material\nLlegeix-te la normativa per tal de llogar el material!\nEl lloguer de material és exclusiu per als socis del Club Muntanyenc Sant Cugat. Cal presentar el carnet vigent.\nLa recollida es podrà fer dijous i divendres (18-21h). El retorn fins dimecres (18-21h). Si es torna més tard, es perd la fiança. Si es retorna passada una setmana, a més de perdre la fiança cal abonar l’import d’un cap de setmana addicional.\nCal tornar el material net i sec, si no es perd la fiança. La pèrdua del material, comporta abonar el cost d’un de nou equivalent.\nEl soci té el dret de comprovar l’estat del material. No s’acceptaran reclamacions després de la seva recollida.\nEl Club Muntanyenc Sant Cugat no es farà responsable dels accidents que es puguin produir amb l’ús del material.\nQualsevol cas no previst, serà resolt per la Junta Directiva de la Secció de Muntanya.


L'alcalde de Cullera, Jordi Mayor, ha aprofitat hui la visita del ministre de Foment, Íñigo de la Serna, a les obres de la variant Cullera-Favara per a traslladar-li la seua preocupació pel ritme lent al qual van les obres i al mateix temps exigir-li més diners per al tram de l'A-38 en execució.\nMayor ha entregat en mà al ministre una carta en la qual li recorda el compromís ministerial adquirit al setembre del 2015 d'augmentar la dotació de les obres, promesa traslladada aleshores pel secretari d'Estat d'Infraestructures, Manuel Niño, a les autoritats cullerenques i que tal com recorda en la missiva l'alcalde fins ara no s'ha complit.\nSobre este tema, cal assenyalar que aleshores els Pressupostos Generals de l'Estat (PGE) contemplaven una partida d'uns 8 milions d'euros, quantia que s'ha repetit en els exercicis 2016 i 2017. Tenint en compte que han calgut més de 100 milions d'euros per a acabar el tram d'autovia, des del govern local (PSPV-PSOE / Compromís) es mostren escèptics davant la possibilitat que amb els recursos actuals es complisquen els terminis ministerials, que van fixar 2019 com a data de finalització.\nL'alcalde no ha deixat passar l'ocasió per a preguntar-li a De la Serna pel compromís d'acabar la carretera en tres anys i este ha admés que la dotació econòmica prevista per a l'exercici és insuficient motiu pel qual ha reiterat que es realitzaran modificacions pressupostàries amb la finalitat d'augmentar-la. «Anem a donar-li canya», ha dit literalment.\nEl primer edil ha volgut donar «un altre vot de confiança per lleialtat institucional» al Govern encara que ha declarat que per al PP «ha acabat el temps de les promeses i ha arribat el moment dels compromisos reals i açò solament es plasma amb més diners per a l'A-38».\nJordi Mayor ha avançat que traslladarà a tots els grups polítics del Congrés amb diputats valencians la necessitat d'esmenar els PGE perquè s'assignen més recursos a l'A-38. «Serà quan tots ens retratarem i vorem qui està per la labor de donar una solució a este problema», ha sentenciat sobre.\nLa màxima autoritat local també transmet en la seua carta la inquietud municipal per la falta de solucions al pas a nivell de la Partideta, l'accés al poliesportiu municipal que és un dels punts negres de la xarxa ferroviària Gandia-Cullera en el qual ja s'han produït diversos accidents de trànsit. Ara com ara, seguix sense aportar-se una solució per part d'Adif, competent en esta matèria.\nEn la visita a les obres, Mayor ha estat acompanyat pels regidors del Govern municipal Hugo Font, Juan Vicente Armengot i Salva Tortajada així com per les alcaldesses de Sueca, Raquel Tamarit i Favara, Oro Azorín en una mostra de posició comuna de comarca davant la problemàtica de l'A-38.\nCullera acull el Campionat d’Espanya de Seleccions Autonòmiques de Rugbi sub14\nCullera commemora el Dia Internacional del Poble Gitano


els raves per les fulles: La venjança de Podem contra Felipe Gonzalez\nAviat li ha a Pablo Iglesias arribat l'ocasió de la seva venjança personal contra Felipe González i l'ha perpetrat amb un escrache al ens té acostumats en els centres universitaris pels seus esbirros que són exactament tot el que critiquen i quan l'afecta a ells s'omplen la boca, democràcia, llibertat, tolerància etc. Amb la seva violència han impedit que es produís la conferència.\nPablo Iglesias és un model obscè i viscós del populisme per al ciutadà despert, però per a qui s'ho pren seriosament, es converteix en un justicier. "Cal polititzar el dolor", "cal fer por als poderosos" per fer una societat més justa, assegura. Com quan ETA va estendre els assassinats a la societat sencera sota el lema: "cal socialitzar el dolor". Contra aquest tipus de porqueria s'ha d'utilitzar la raó, informació neutral, objectiva, capaç d'inspirar en el ciutadà la recerca de la veritat i no l'autocomplaença de les seves emocions. Donar-los la possibilitat de comportar-se com persones adultes davant fal·làcies i promeses impossibles. Avui, amb xarxes socials pel mig, ens ho han posat encara pitjor.\nAquesta escòria és tot el contrari al que pregonen, són pura escòria antidemocràtica de la pitjor mena que ni tan sols cursa estudis al centre, anem, uns fills de puta de diccionari que van assaltar encaputxats o amb caretes la Universitat Autònoma de Madrid i van donar la benvinguda a Felipe González i Juan Luis Cebrián al crit de "fora feixistes de la universitat" i "Felipe González estàs tacat de sang" impedint violentament la seva conferència.\nEl motí d'aquesta nit i la presència dels regidors de Ara Madrid a les portes del CIE d'Aluche, confirma el canvi d'estratègia de Podem i ara vol fer la política al carrer a força de manifestacions i violència al carrer en veure fracassat totalment el seu pla de prendre el poder.\nCarmena i els seus regidors han fet un ridícul fenomenal en una àrea en la qual no tenen competències, en una situació en què ningú els ha nomenat interlocutors i en un conflicte que, com ha demostrat la policia, podia solucionar-se de manera pacífica si es deixava treballar als professionals en lloc de a un grup d'activistes del pacotilla.\nCaigut la disfressa electoral, els que es van presentar a les eleccions com "el somriure d'un país" desvetllen de nou la realitat darrere d'aquella màscara: la d'un grup d'arribistes i ultres disposats a tot per aconseguir el poder i que no vacil·laran en usar-lo de la pitjor manera si, esperem que no, aconsegueixen algun dia el seu objectiu.\nDes que es va veure la impossibilitat d'obtenir alguna renda del pacte de Pedro Sánchez i els independentistes catalans, per fer-se amb el Govern d'Espanya que va ser avortat per una part del PSOE amb Felipe González al capdavant amb les seves manifestacions en favor de l'abstenció en la Cadena Ser. Pablo Iglesias s'ha tret la careta ha canviat la seva estratègia, ha tornat als seus orígens, i ha tornat al carrer, la aldarull contra el poder establert, menyspreant el poder democràtic que podrien donar-li els 63 diputats contra la injustícia i la corrupció i tenir una veu clara al Congrés. Haurà d'explicar a què dimonis juga.\nEtiquetas: Congreso de los Diputados, Felipe González, Juan Luis Cebrián, Pablo Iglesias, Pedro Sánchez, Universidad Autónoma de Madrid


En «Messi de les vaques» | NacióRipollès\nEn «Messi de les vaques»\nJosep Maria Vergés, del Mas la Roca de Sant Joan, repeteix com a guanyador de la Vaca d'Or\nper Dani Vilaseca/Joan Garcia/Arnau Urgell, 30 de maig de 2012 a les 16:32 |\nJosep Maria Vergés, del Mas la Roca de Sant Joan, repeteix com a guanyador de la Vaca d'Or. Foto: Adrià Costa\nEl ramader santjoaní Josep Maria Vergés, del Mas la Roca, ha aconseguit per segon any consecutiu el guardó de la Vaca d'Or en la modalitat de morfologia. El premi, lliurat aquest dimecres a Vic, l'atorga la Federació Frisona de Catalunya (FEFRIC) reconeix l’explotació amb la puntuació morfològica mitjana més alta.\nConcretament quantifica 16 caràcters descriptius primaris agrupats en estructura i capacitat (25%), estructura lletera (15%), braguer (40%) i potes i peus (20%). Vergés explica, en una entrevista al Tampoc caldria de La Veu, que premien “les vaques maques, les que tenen més tipus i estan més ben proporcionades”. Enguany la puntuació del Mas La Roca encara ha estat superior a la de l’any passat. De les vint-i-quatre vaques que muny actualment, disset han rebut 85 punts, una en té 86, quatre en tenen 87, tres vaques arriben als 88, i dues tenen una puntuació de 90. Són unes dades excepcionals perquè hi ha poques granges a Catalunya amb vaques de 90 punts i a l'explotació santjoanina n'hi ha dues. A més, explica, espera que les de 88 hi arribin l’any vinent.\nAquests resultats tant extraordinaris han dut que se l'anomeni “el Messi de les vaques”. Si l'astre argentí ha aconseguit tres Pilotes d'Or consecutives, el ramader santjoaní el segueix amb dues Vaques d'Or. Josep Maria Vergés valora la satisfacció personal de marcar-se un objectiu i assolir-lo per sobre del reconeixement obtingut, a més, reconeix l'orgull de poder-se dedicar encara a aquest ofici tot i que ja té 70 anys. En aquest sentit explica que aquest èxit no és fruit d’un dia sinó d’una feina a llarg termini que ha aconseguit a base d’escollir el millor semen de toro per inseminar les vaques i millorar-ne les característiques. De fet, Vergés manté actualitzat un tanc amb dosis d’esperma amb els millors sementals del món.\nEntrevista a Josep Maria VergÃ©s Àudio: Entrevista a Josep Maria VergÃ©s\nEconomia, vaca d'or, Mas la Roca, Josep Maria Vergés, ramaderia\nPer Montse i Ferran el 31 de maig de 2012 a les 22:35\nLlarga vida al pagès més trempat i reconegut de la comarca. Què farien les vaques sense les teves mans? Salut i per molts anys.\nPer M.Àngels el 31 de maig de 2012 a les 19:19\nFantàstic!!! l'any vinent la tercera!\nPer jep el 31 de maig de 2012 a les 12:44\nEnhorabona Josep M i moltes felicitats , ets un crac Quan la feina t'agrada es nota de lluny I si a sobre ets un pencaire ja ni en parlem Molt bé Roca


Portada > L’espai dels traductors > Gabriel Ferrater\nper Joan Manuel Pérez i Pinya\nGabriel Ferrater, l’àvid aprenent de llengües autodidacte, va traduir molts llibres al llarg de la seva vida. Molts més dels que mai no arribarem a saber del cert, tret que donem crèdit a suposicions, com ara, per exemple, una traducció de la Bíblia encarregada per Herder, que es pagava, diuen, a pàgina lliurada, cosa que al nostre autor, sempre amb l’aigua al coll, el contrariava ben seriosament.\n«Sembla que ha traduït algun títol més de Dahiel Hammett a banda del repertoriat aquí; i potser unes versions de novel·la policíaca, traduïdes de l’espanyol a l’anglès, per a la casa editorial Weidenfeld & Nicolson» [CABRÉ, María Ángeles, 2002]. Potser. O que de tant en tant se’n recuperi alguna més, com ara la versió d’uns versos de l’alemany Christian Morgenstern incorporats en un catàleg de 1966 sobre la pintura de Todó, anunciada pel marmessor literari del llegat. De manera que la seva tasca trobaria un encaix normal entre la llarga tradició al país de poetes traductors per gust, alhora que per escassetat notòria de recursos.\nVa traduir per viure. I traduí en tota època d’aquesta vida seva debanada a un ritme intel·lectual frenètic. «Esta vida me la gano traduciendo [...] Para poder ir comiendo necesito traducir siete u ocho horas diarias, si soy capaz de resistirlo» [PORCEL, Baltasar, 1967]. Segurament, doncs, hagué també de traduir moltíssims textos que, si els sabéssim, semblarien del tot excèntrics als àmbits d’interès en què el tenim capbussat en factuals etapes de la seva biografia, a cops, fins a fondàries de coneixement llavors encara insòlites per al país. És a dir que, amb tants anys de dedicació, per força han d’existir molts més títols que els suara consignats, ja que, com ell mateix suggereix dispersament per les comptades entrevistes que concedí, cap al final de la seva vida, de mica en mica, s’hi havia trobat professionalitzat.\nAra, si repassam amb detenció tots els que li vagà de lligar al seu nom, no costa descobrir-hi vincles amb aquelles parcel·les de curiositat intel·lectual que el feia llevar-se cada matí ben d’hora per treballar: pintura, literatura, lingüística. Així, doncs, en el repertori, no és estrany trobar de la seva mà versions de narratives occidentals del XVIII ençà, d’assaig historicocrític sobre literatures; entre d’altres tantes traduccions d’història, teoria i crítica de l’art; o d’incursions en testimonis de la història política del segle XX o en algun cadent document sociològic, massa obscè encara per als costums d’un país d’opereta sota una dictadura fonamentalista. Fins i tot traduí al català textos de divulgació científica o manuals matemàtics que, en son moment, no va declinar de signar en qualitat de coautor quan Eduard Bonet així li ho proposà, de tan competent com s’hi havia mostrat.\nDe manera que, a més de ser traductor per al necessari guany d’unes veces migrades, fou també un d’aquests lectors que tradueixen així que senten l’impuls d’encomanar llibres a molts més lectors. Pel seu domini de l’anglès, del francès, de l’alemany —amb el temps, molt millorat—, o pel coneixement de llengües que aleshores devien sonar molt exòtiques, com ara el polonès o el suec. Així, fa tot l’efecte de concebre la tasca sota un doble prisma: el de la necessària manutenció —totes les versions que oblidà signar?— i el del treball com un acte d’actualització cultural sistemàtica, pròpia d’una seva personalitat enclina a mostrar-se formativament al dia, d’una talla cultural astoradora.\nDe vegades, amb puntualitat sorprenent. Un exemple: l’any 1964 a Nova York, la Charles Scribner’s Sons publica pòstumament A Moveable Feast; i el setembre del mateix any, als obradors de Seix Barral, s’acaben d’imprimir els primers cinc mil exemplars en espanyol sota el famós títol París era una fiesta, traducció que encara vigeix i objecte de nombrosíssimes edicions fins a l’actualitat. Per descomptat que Hemingway ja delectava lectors en espanyol d’ençà els anys cinquanta i tants; ara, més aviat, segurament impossible.\nEn definitiva, en deixà de signar moltíssim més que tota la feina reconeguda: ¿els casos en què cercava deixar l’empremta del seu nom en títols que significarien aportacions sensibles, o veritables estrenes en terrenys determinats de la cultura hispànica? Un observador n’arriba a pensar això: que les rubricava quan certament significaven una irrupció sense precedents o un cop d’autoritat sobre un camp encara erm, tot sovint a suggeriment propi o en funció de conjunturals interessos lingüístics —en especial, quan actuà com a lector professional i com a director editorial per a la Seix Barral—, i a voltes, a més, afegint-hi prolixes introduccions degudes al seu geni instructiu (recordem-ho: per a Chordelos de Laclos, Manfred Bierwisch o Franz Kafka, entre d’altres). Per això ens llueix tan auroral el seu nom, de vegades fins pòstumament i a banda ja dels esmentats, prop, posem per cas i per fer breu la cita, dels de Witold Gombrowicz, Dashiel Hammett, Samuel Beckett, Peter Weiss, Werner Heisenberg, Ernest Hans Gombrich, Hans Sedlmayr, Noam Chomsky o Leonard Bloomfield, molt abans que fossin referències d’ús comú dins la societat il·lustrada del país.\nSi traduí tant a l’espanyol fou tan sols per una mera qüestió de mercat i laboral. Tanmateix, de quan ja se sentia professor universitari, aquí queden les impagables versions catalanes dels al·ludits Chomsky i Bloomfield. O, d’abans, també al català, la versió d’una obra de referència de Franz Kafka, de la qual s’ha dit, pel que fa a l’ofici desplegat, que significa tota una aposta per «un nou model de llengua literària, moderna i lliure d’artificis» [COROMINAS i CALDERS, 2007].\nEls estudis translèmics, doncs, tenen aquí tot un camp abonat.\nAra, l’observador, si de cas, s’estranyarà que, gairebé tants cops sols recordat per la seva poesia, el Gabriel Ferrater lector —especialment de poesia anglosaxona—, no deixàs, en el seu llegat traductor, més que algunes peces de Gottfried Benn mig perdudes en una revista d’època (algunes de les quals després refetes i millorades dins un manual de història de la literatura alemanya), o fragmentaris esbossos manuscrits, com temptatives domèstiques a partir d’uns poemes de Bertolt Brecht. Diuen que no llançava mai cap paper. Veurem què ens desvetllen encara els baguls heretats.\nConsulteu l'obra de Gabriel Ferrater com a autor/a.